IZRAKSTS
Valsts akciju sabiedrības
“Latvijas Valsts radio un televīzijas centrs”
vienotais reģistrācijas Nr.40003011203, Zemitāna iela 9 k-3, Rīga, LV-1012

SLĒGTA KONKURSA
ĀRĒJO 20, 10 UN 0,4 KV ELEKTROAPGĀDES TĪKLU PĀRBŪVE RĒZEKNES RTS
ID Nr. LVRTC 2026/21

IEPIRKUMA KOMISIJAS SĒDES
PROTOKOLS NR. 2


Rīgā,							       2026. gada 26.maijā plkst.11:00


Sēdē piedalās:
Iepirkuma komisijas priekšsēdētājs – Vitālijs Račinsks
Iepirkuma komisijas, turpmāk arī “komisija”, locekļi:
Ieva Gaile
Nadežda Dubina
Lāsma Beļkus

Sēdi vada iepirkuma komisijas priekšsēdētājs  – V.Račinsks
Sēdi protokolē iepirkuma komisijas locekle – N.Dubina

Komisijas izveidošanas pamatojums: VAS “Latvijas valsts radio un televīzijas centrs” valdes priekšsēdētāja 2026. gada 27.aprīļa rīkojums Nr. 01-05-01/2026/53.

Sēde notiek attālināti, izmantojot videokonferences režīmu.

Darba kārtība:
1. Ieinteresētā piegādātāja  jautājuma izskatīšana, atbildes sniegšana.

Saskaņā ar Publisko iepirkumu likuma (turpmāk – PIL) 26. panta pirmo daļu iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā 3 (trīs) locekļi (ņemot vērā, ka komisijā ir 5 (pieci) balsstiesīgi locekļi, tad ne mazāk kā 4 (četri) locekļi). Tiek konstatēts, ka sēdē piedalās 4 (četri)  balsstiesīgi komisijas locekļi, līdz ar to iepirkuma komisija ir lemttiesīga.

Par darba kārtības 1. punktu
Iepirkumu komisija 2026. gada 25.maijā EIS e-konkursu apakšsistēmā www.eis.gov.lv saņēma ieinteresētā piegādātāja jautājumu par iepirkuma “Ārējo 20, 10 un 0,4 kV elektroapgādes tīklu pārbūve Rēzeknes RTS”, iepirkuma identifikācijas Nr. LVRTC 2026/21 (turpmāk – Iepirkums) kandidātu atlases nolikumu. 
Komisijas locekļi apspriež uzdoto jautājumu un sagatavo atbildi uz to:
	Jautājums
	Atbilde

	Vēlējāmies precizēt, vai iepirkuma “Ārējo 20, 10 un 0,4 kV elektroapgādes tīklu pārbūve Rēzeknes RTS” 1. posmā ir jāiesniedz kredītiestādes vai apdrošināšanas akciju sabiedrības parakstīts “Apliecinājums par saistību izpildes nodrošinājumu” (10. pielikums)?
Vai arī tas būs jāiesniedz 2. posmā?
	Atbilstoši Iepirkuma kandidātu atlases nolikuma 3.5.5.1. un 3.6.6.1.apakšpunktam, Kandidāts, iesniedzot pieteikumu iepirkuma 1.posmā, iesniedz savu apliecinājumu (apliecinājuma teksts iekļauts iepirkuma nolikuma 1.pielikuma “Pieteikums par piedalīšanos iepirkumā” 8.punktā), ka uz iepirkuma 2.posmu, ja Kandidāts tiks uzaicināts, Kandidāts iesniegs
Latvijas Republikā, Eiropas Savienībā vai Eiropas Ekonomikas zonā reģistrētas kredītiestādes vai apdrošināšanas akciju sabiedrības izsniegtu apliecinājumu par saistību izpildes nodrošinājuma izsniegšanu 10% apmērā  no pretendenta finanšu piedāvājumā norādītās summas atbilstoši 10. pielikumā pievienotajai formai un tajā ietvertajiem nosacījumiem. Tātad, 10. pielikumā norādītā forma (forma var atšķirties no 10. pielikumā norādītās formas, bet saistību izpildes nodrošinājums nevar saturēt papildu nosacījumus un/vai nodrošinājuma summas izmaksu ierobežojošus nosacījumus) būs jāiesniedz Iepirkuma 2.posmā.





Iepirkuma komisija vienbalsīgi ar 4 (četrām) balsīm “par” nolēma:
1.1. Apstiprināt sagatavoto atbildi uz uzdoto jautājumu.
1.2. Ievietot šī protokola izrakstu EIS e-konkursu apakšsistēmā www.eis.gov.lv.
1.3. Uzdot komisijas loceklei N.Dubinai veikt 1.2. punktā norādītā lēmuma izpildi.


Pielikumā:[..]


Iepirkuma komisijas priekšsēdētājs                          (paraksts)                                    V. Račinsks

Iepirkuma komisijas locekle                                    (paraksts)                                  I. Gaile

Iepirkuma komisijas locekle	                                (paraksts)                                   L. Beļkus 

Iepirkuma komisijas locekle, protokolētāja	         (paraksts)			N. Dubina


Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.

IZRAKSTS PAREIZS
Valsts akciju sabiedrība „Latvijas Valsts radio
un televīzijas centrs”
Rīgā, Iepirkumu komisijas locekle N.Dubina
Šis dokuments ir apliecināts elektroniski ar drošu elektronisko parakstu un satur laika zīmogu. Apliecinājuma datums ir parakstītāja laika zīmoga datums.
